CELEX: 62018CB0269
Language: sk
Date: 2018-07-05 00:00:00
Title: Vec C-269/18 PPU: Uznesenie Súdneho dvora (prvá komora) z 5. júla 2018 (návrh na začatie prejudiciálneho konania, ktorý podal Raad van State – Holandsko) – Staatssecretaris van Veiligheid en Justitie/C a J, S/Staatssecretaris van Veiligheid en Justitie (Návrh na začatie prejudiciálneho konania — Naliehavé prejudiciálne konanie — Článok 99 Rokovacieho poriadku Súdneho dvora — Spoločné konania o poskytovaní a odnímaní medzinárodnej ochrany — Smernica 2013/32/EÚ — Článok 46 ods. 6 a 8 — Zjavne neopodstatnená žiadosť o medzinárodnú ochranu — Právo na účinný opravný prostriedok — Povolenie zostať na území členského štátu — Smernica 2008/115/ES — Články 2, 3 a 15 — Nelegálny pobyt — Zaistenie)

24.9.2018   
            
            
               SK
            
            
               Úradný vestník Európskej únie
            
            
               C 341/3
            
         
      Uznesenie Súdneho dvora (prvá komora) z 5. júla 2018 (návrh na začatie prejudiciálneho konania, ktorý podal Raad van State – Holandsko) – Staatssecretaris van Veiligheid en Justitie/C a J, S/Staatssecretaris van Veiligheid en Justitie
      (Vec C-269/18 PPU) (1)
      
      ((Návrh na začatie prejudiciálneho konania - Naliehavé prejudiciálne konanie - Článok 99 Rokovacieho poriadku Súdneho dvora - Spoločné konania o poskytovaní a odnímaní medzinárodnej ochrany - Smernica 2013/32/EÚ - Článok 46 ods. 6 a 8 - Zjavne neopodstatnená žiadosť o medzinárodnú ochranu - Právo na účinný opravný prostriedok - Povolenie zostať na území členského štátu - Smernica 2008/115/ES - Články 2, 3 a 15 - Nelegálny pobyt - Zaistenie))
      (2018/C 341/03)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Raad van State
      
         Účastníci konania
      
      
         Žalobcovia: Staatssecretaris van Veiligheid en Justitie, J, S
      
         Žalovaní: C, Staatssecretaris van Veiligheid en Justitie
      
         Výrok
      
      Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území, a smernica Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany sa majú vykladať v tom zmysle, že bránia tomu, aby bol štátny príslušník tretej krajiny, ktorého žiadosť o medzinárodnú ochranu bola príslušným správnym orgánom na prvom stupni zamietnutá ako zjavne neopodstatnená, zaistený na účely jeho odsunu, keď mu je podľa článku 46 ods. 6 a 8 smernice 2013/32 zákonne povolené zostať na štátnom území dovtedy, kým sa nerozhodne o jeho návrhu vo veci práva zostať na tomto území do výsledku opravného prostriedku podaného proti rozhodnutiu, ktorým bola jeho žiadosť o medzinárodnú ochranu zamietnutá.
      
         (1)  Ú. v. EÚ C 276, 6.8.2018.